ประจำเดือนมาตั้งแต่วันที่1จนถึงวันที่วันที่16และปวดท้องทุกวันต้องกินยาทุกวัน และประจำเดือนมาเยอะกว่าปกติทุกวัน เพราะปกติประจำเดือนจะมาแค่ประมาณ4-5วัน อยากทราบว่าเกิดจากสาเหตุอะไรค่ะ
สวัสดีค่ะ หากมีเลือดออกตั้งแต่วันที่ 1-16 พ.ย. และมีอาการปวดท้องทุกวัน ถือเป็นอาการเลือดออกผิดปกติจากช่องคลอด โดยอาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ ครรภ์ไข่ปลาอุก เป็นต้น2. มีมดลูกอักเสบ3. ความผิดปกติที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. การทำงานผลิตฮอร์โมนของรังไข่ผิดปกติ5. ผลข้างเคียงจากการใช้ยาบางชนิด เช่น ยาฉีดคุมกำเนิด ยาฝังคุมกำเนิด ยาสตรี สมุนไพรต่างๆ เป็นต้น6. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้นหากที่ผ่านมาได้มีเพศสัมพันธ์ แนะนำควรตรวจหาการตั้งครรภ์ดูด้วย หากตรวจไม่พบ และยังคงมีเลือดไหลไม่หยุด หรือปวดท้องไม่หาย แนะนำควรไปพบสูติ-นรีแพทย์เพื่อตรวจรักษาค่ะ ไม่ควรปล่อยทิ้งไว้ เพราะจะทำให้เกิดภาวะโลหิตจางตามมาได้ค่ะ